Ceza de San Tomazo Apòstoło La ceza de San Tomazo Apòstoło, conosesta anca cofà ceza de San Tomazo, ła ze ła parochiale de San Tomaso Agordin, in provincia de Bełun e diòseze de Bełun-Feltre; ła ze parte de ła converzensa foraniałe 4. Probabiłmente ła primitiva ceza de ła zona in memòria de san Tomaso Apòstoło ła ezistia za inte el XIII secoło e ła sorzea in locałità Porsiei; tutavia, de sto edifegà no ghe ze restà gnente. Na nova ceza gavente ła medèzema intitołasion ła zera vegnesta fazesta inte el XIV secoło in locałità Cełat e ła ze sta citada par ła prima volta inte el 1361; da un documento del 1381 se conose che ła zera vegnesta reconciliada dopo de na profanasion. Inte el 1437 ła ze sta inpartia ła consacrasion e inte el 1483 arente ghe zera vegnesto traesto-sù el canpaniłe; inte el 1585 ła ceza ze sta ełevada al rango de curasiałe.Intrà el 1620 e el 1625 l'edifegà ze sta ojeto de intervinti de anpliamento che i ghea portà al sgrandemento de ła navada. L'atuałe ceza ła ze fruto del restauramento fato inte i ani cuaranta del Setezento; inte el 1753 ghe ze sta soraełevà el canpaniłe. La ceza divene parochiałe inte el 1799. Òpare de prejo conservae inte l'interior de ła ceza łe ze ła pała retraente ła , fata da Anzeło Cimador, i freschi figuranti i e ła , fati probabiłmente da Joani da Mel, l'altar major del 1755, inte el cuałe ła ghe ze soraponesta ła pała co , pintada da Francesco Frizimèlega, ła teła setesentesca co ritraesto ła , el medajon co i e l'òrgan, costruio inte el 1802 da Gaetan Całido e restaurà inte el 1990 da ła dita padoana Ruffati .